pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมทางหลวง รายงานสภาพจราจรช่วงวันหยุดยาว ณ วันที่ 18 กรกฎาคม 2565 เวลา 08.00 น.
วันจันทร์ที่ 18 กรกฎาคม 2565
กรมทางหลวง รายงานสภาพจราจรช่วงวันหยุดยาว ณ วันที่ 18 กรกฎาคม 2565 เวลา 08.00 น.
...
กรมทางหลวง (ทล.) กระทรวงคมนาคม โดย สํานักอํานวยความปลอดภัย และศูนย์บริหารจัดการจราจรและอุบัติเหตุ (HTOC) รายงานสภาพจราจรในการเดินทางของประชาชน ช่วงวันหยุดยาว วันอาสาฬบูชา และวันเข้าพรรษา 2565 ระหว่างวันที่ 13 - 17 กรกฎาคม 2565 บนถนนสายหลัก และทางหลวงพิเศษระหว่างเมือง (มอเตอร์เวย์) จํานวน 10 เส้นทาง ข้อมูล ณ วันที่ 18 กรกฎาคม 2565 เวลา 08.00 น. พบว่า
ปริมาณการจราจร รวมทั้งสิ้น 5,035,879 คัน โดยแบ่งเป็นปริมาณจราจรขาเข้า 2,587,404 คัน และขาออก 2,448,465 คัน โดยวันที่ 13 กรกฎาคม 2565 เป็นวันที่มีปริมาณจราจรขาออกสูงสุด จํานวน 517,366 คัน และวันที่ 17 กรกฎาคม 2565 เป็นวันที่มีปริมาณจราจรขาเข้าสูงสุด 568,454 คัน ทั้งนี้ เมื่อเทียบกับช่วงวันหยุดต่อเนื่องวันอาสาฬหบูชา และวันเข้าพรรษาในปี 2564 และ 2563 พบว่า ช่วงวันหยุดต่อเนื่องปี 2565 มีปริมาณจราจรเพิ่มขึ้นจากช่วงวันหยุดต่อเนื่องปี 2564 ถึง 59% แต่ยังคงต่ํากว่าช่วงวันหยุดต่อเนื่องปี 2563 อยู่ 16%
ส่วนปริมาณรถที่ใช้ M6 สายบางปะอิน - นครราชสีมา ช่วงปากช่อง - สีคิ้ว - ขามทะเลสอ ระยะทาง 64 กิโลเมตร ซึ่งเปิดให้บริการเป็นการชั่วคราว ทิศทางเดียว (วันเวย์) สําหรับรถขาออกระหว่างวันที่ 13 - 14 กรกฎาคม 2565 และสําหรับรถขาเข้าระหว่างวันที่ 15 - 17 กรกฎาคม 2565 พบว่า ในช่วงที่เปิดให้บริการขาออก ระหว่างวันที่ 13 - 14 กรกฎาคม 2565 มีปริมาณรถใช้ M6 รวมทั้งสิ้น 11,344 คัน โดยแบ่งเป็นลงช่วงสีคิ้ว 3,515 คัน ลงช่วงขามทะเลสอ 7,829 คัน สามารถแบ่งเบาการจราจรบนทางหลวงหมายเลข 2 (ถนนมิตรภาพ) ขาออก จากปากช่อง - สีคิ้ว ได้ 14% และจากสีคิ้ว - ขามทะเลสอ ได้ 9%
สําหรับช่วงที่เปิดให้บริการขาเข้า ระหว่างวันที่ 15 - 17 กรกฎาคม 2565 มีปริมาณรถใช้ M6 รวมทั้งสิ้น 15,328 คัน โดยแบ่งเป็นเข้าใช้บริการจากขามทะเลสอ 2,927 คัน และเข้าใช้บริการจากสีคิ้ว 12,401 คัน สามารถแบ่งเบาการจราจรบนทางหลวงหมายเลข 2 (ถนนมิตรภาพ) ฝั่งขาเข้า จากขามทะเลสอ - สีคิ้ว ได้ 3% และจากสีคิ้ว - ปากช่อง ได้ 11%
นอกจากนี้ สถิติอุบัติเหตุบนทางหลวงแผ่นดินช่วงวันหยุดต่อเนื่องดังกล่าว พบว่า มีการเกิดอุบัติเหตุรวมทั้งสิ้น 212 ครั้ง เสียชีวิต 35 ราย บาดเจ็บ 184 ราย สาเหตุส่วนใหญ่มาจากขับรถเร็ว จํานวน 166 ครั้ง ส่วนยานพาหนะที่เกิดเหตุมากที่สุดคือรถปิกอัพ จํานวน 121 คัน ทั้งนี้ เมื่อเทียบกับสถิติอุบัติเหตุในช่วงวันหยุดต่อเนื่องปี 2564 พบว่า มีจํานวนครั้งของการเกิดอุบัติเหตุลดลง 7% แต่มีจํานวนผู้เสียชีวิตเพิ่มขึ้น 84% และมีจํานวนผู้บาดเจ็บเพิ่มขึ้น 35%
รัฐบาลไทย-ข่าวทำเนียบรัฐบาล-กระทรวงวัฒนธรรม มอบเครื่องมือแพทย์ อุปกรณ์ทางการแพทย์ ให้แก่โรงพยาบาลคามิลเลียน ทองหล่อ กรุงเทพฯ เพื่อเป็นกำลังใจแก่บุคลากรทางการแพทย์ ภายใต้โครงการ“ปันน้ำใจ คนไทยไม่ทิ้งกัน”
วันพฤหัสบดีที่ 8 กรกฎาคม 2564
กระทรวงวัฒนธรรม มอบเครื่องมือแพทย์ อุปกรณ์ทางการแพทย์ ให้แก่โรงพยาบาลคามิลเลียน ทองหล่อ กรุงเทพฯ เพื่อเป็นกําลังใจแก่บุคลากรทางการแพทย์ ภายใต้โครงการ“ปันน้ําใจ คนไทยไม่ทิ้งกัน”
มอบเครื่องมือแพทย์ อุปกรณ์ทางการแพทย์ ให้แก่ผู้บริหารโรงพยาบาลคามิลเลียน ทองหล่อ กรุงเทพฯ เพื่อเป็นกําลังใจแก่บุคลากรทางการแพทย์ ภายใต้โครงการ“ปันน้ําใจ คนไทยไม่ทิ้งกัน”
วันที่ ๘ กรกฎาคม ๒๕๖๔ เวลา ๑๓.๐๐ น. กระทรวงวัฒนธรรมร่วมกับดร.สมศักดิ์และคุณหญิงปัทมา ลีสวัสดิ์ตระกูล มอบเครื่องมือแพทย์ อุปกรณ์ทางการแพทย์ ให้แก่ผู้บริหารโรงพยาบาลคามิลเลียน ทองหล่อ กรุงเทพฯ เพื่อเป็นกําลังใจแก่บุคลากรทางการแพทย์ ภายใต้โครงการ“ปันน้ําใจ คนไทยไม่ทิ้งกัน”โดยมีนายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธาน และนายจิรวัฒน์ สุจิรานุธรรม ผู้อํานวยการโรงพยาบาลคามิลเลียน ทองหล่อ กรุงเทพฯ และผู้บริหารโรงพยาบาลฯ เป็นผู้รับมอบ ณ โรงพยาบาลคามิลเลียน ทองหล่อ กรุงเทพฯ ทั้งนี้ นางยุถิกา อิศรางกูร ณ อยุธยา ผู้ตรวจราชการกระทรวงวัฒนธรรม ดร.สมศักดิ์ ลีสวัสดิ์ตระกูล คุณหญิงปัทมา ลีสวัสดิ์ตระกูล กรรมการบริหารคณะกรรมการโอลิมปิคแห่งประเทศไทยในพระบรมราชูปถัมภ์ นางโชติกา อัครกิจโสภากุล ผู้ช่วยปลัดกระทรวงวัฒนธรรม ผู้บริหาร ข้าราชการและเจ้าหน้าที่ที่เกี่ยวข้อง เข้าร่วม
รัฐบาลไทย-ข่าวทำเนียบรัฐบาล-ยกเว้นค่าธรรมเนียมรายปี ร้านสปา - นวดเพื่อสุขภาพ สถานดูแลผู้สูงอายุ จากผลกระทบโควิด-19
วันอาทิตย์ที่ 14 พฤศจิกายน 2564
ยกเว้นค่าธรรมเนียมรายปี ร้านสปา - นวดเพื่อสุขภาพ สถานดูแลผู้สูงอายุ จากผลกระทบโควิด-19
....
กรมสนับสนุนบริการสุขภาพ ขยายเวลายกเว้นค่าธรรมเนียมการประกอบกิจการสถานประกอบการเพื่อสุขภาพรายปีแก่ผู้รับอนุญาตประกอบกิจการสปาและกิจการนวดเพื่อสุขภาพ หรือเพื่อเสริมความงาม ออกไปอีกเป็นระยะเวลา 1 ปี ตั้งแต่วันที่ 18 มี.ค. 65 - 17 มี.ค. 66
.
และยกเว้นค่าธรรมเนียมการประกอบกิจการรายปีแก่ผู้รับอนุญาตประกอบกิจการการดูแลผู้สูงอายุหรือผู้มีภาวะพึ่งพิง เป็นระยะเวลา 2 ปี นับตั้งแต่วันที่ 15 ต.ค. 64 เป็นต้นไป
สําหรับค่าธรรมเนียมใบอนุญาตประกอบกิจการสปา และกิจการการดูแลผู้สูงอายุหรือผู้มีภาวะพึ่งพิงที่จัดให้มีที่พํานักอาศัย หรือมีการพักค้างคืน อยู่ที่ปีละ 1,000 บาท
ส่วนกิจการนวดเพื่อสุขภาพหรือเสริมความงาม และกิจการการดูแลผู้สูงอายุหรือผู้มีภาวะพึ่งพิงที่ให้บริการดูแลระหว่างวัน โดยไม่มีการพักค้างคืน มีค่าธรรมเนียมฯ ปีละ 500 บาท
.
ซึ่งการยกเว้นค่าธรรมเนียมนี้ สามารถช่วยลดภาระและบรรเทาผลกระทบให้แก่ผู้ประกอบการดังกล่าว จํานวนกว่า 10,000 แห่ง ที่ได้รับผลกระทบจากโรคโควิด-19 ซึ่งจะส่งผลดีต่อระบบเศรษฐกิจต่อไป
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครั้งแรกของโลก เชื่อมโยงระบบการชำระเงินระบบพร้อมเพย์ (PromptPay) ของไทย และระบบเพย์นาว (PayNow) ของสิงคโปร์
วันอังคารที่ 22 มิถุนายน 2564
ครั้งแรกของโลก เชื่อมโยงระบบการชําระเงินระบบพร้อมเพย์ (PromptPay) ของไทย และระบบเพย์นาว (PayNow) ของสิงคโปร์
ครั้งแรกของโลก เชื่อมโยงระบบการชําระเงินระบบพร้อมเพย์ (PromptPay) ของไทย และระบบเพย์นาว (PayNow) ของสิงคโปร์ รัฐบาลเดินหน้าพัฒนานวัตกรรมและความเชื่อมโยงในภูมิภาค ต่อยอดการขยายตัวเพื่อฟื้นฟูเศรษฐกิจ
นายอนุชา บูรพชัยศรี โฆษกประจําสํานักนายกรัฐมนตรีเปิดเผยว่า จากกรณีการเปิดตัวการเชื่อมโยงระบบการชําระเงินระหว่างประเทศไทยและประเทศสิงคโปร์ ผ่านความร่วมมือระหว่างธนาคารแห่งประเทศไทย (ธปท.) และธนาคารกลางสิงคโปร์ (Monetary Authority of Singapore: MAS) เป็นอีกตัวอย่างความสําเร็จของการผลักดันด้านการพัฒนาทางนวัตกรรมเพื่อเพิ่มความเชื่อมโยงในภูมิภาค ซึ่งพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมได้ให้นโยบายในการดําเนินการเพื่อพัฒนาความร่วมมือระหว่างประเทศ โดยเฉพาะอย่างยิ่งด้านเศรษฐกิจเพื่อต่อยอดรองรับการฟื้นฟูเศรษฐกิจให้กลับมาเข้มแข็งกว่าเดิม
โดยเป็นครั้งแรกของโลกที่มีการเชื่อมโยงระบบการชําระเงินรายย่อยของ 2 ประเทศ ได้แก่ ระบบพร้อมเพย์ (PromptPay) ของประเทศไทย และระบบเพย์นาว (PayNow) ของประเทศสิงคโปร์ ซึ่งผู้ใช้บริการของธนาคารพาณิชย์ที่ร่วมให้บริการชาวไทยและสิงคโปร์สามารถโอนเงินระหว่างประเทศได้ในจํานวนไม่เกิน 1,000 ดอลลาร์สิงคโปร์ หรือ 25,000 บาท ต่อวัน ผ่านแอปพลิเคชันของธนาคารพาณิชย์ที่ร่วมให้บริการ ผ่านหมายเลขโทรศัพท์มือถือของผู้รับโอน ไม่จําเป็นต้องใส่ข้อมูลอื่นเหมือนบริการโอนเงินระหว่างประเทศทั่วไป บริการนี้จะช่วยให้ผู้โอนสามารถโอนเงินได้อย่างรวดเร็ว ปลอดภัย ทําได้ทุกที่ทุกเวลาเสมือนกับการโอนเงินภายในประเทศ และใช้เวลาประมาณ 1-2 นาที เร็วกว่าการโอนเงินระหว่างประเทศส่วนใหญ่ในปัจจุบันซึ่งใช้เวลาเฉลี่ย 1 - 2 วัน
โฆษกฯ กล่าวว่าเป็นความสําเร็จของไทยในการเป็นผู้นําด้านการเชื่อมโยงโครงสร้างพื้นฐานด้านระบบการชําระเงินของประเทศต่าง ๆ ในอาเซียน ทั้งนี้ เชื่อมั่นว่าความสําเร็จนี้จะขยายผลต่อยอดรองรับ และเป็นเครื่องมืออํานวยความสะดวกให้ SMEs และการขยายตัวทางธุรกิจระหว่างประเทศ
รัฐบาลไทย-ข่าวทำเนียบรัฐบาล-นายกฯ ยืนยัน ใช้งบคุมการระบาดโควิด-19 อย่างดีที่สุด ไม่มีนำไปใช้ส่วนอื่น
วันอังคารที่ 31 สิงหาคม 2564
นายกฯ ยืนยัน ใช้งบคุมการระบาดโควิด-19 อย่างดีที่สุด ไม่มีนําไปใช้ส่วนอื่น
....
นายกรัฐมนตรี ชี้แจงการใช้งบประมาณกลาง ในการประชุมสภาฯ ว่าใช้เพื่อป้องกันควบคุมโรคโควิด-19 ไม่มีการใช้ในส่วนอื่น ดังนี้
.
1. งบกลางปีนี้ อยู่ในงบที่ตั้งไว้ เพื่อขับเคลื่อนเศรษฐกิจและดูแลกลุ่มเปราะบาง เบิกจ่ายตามระเบียบสํานักงบประมาณ มีการตรวจสอบทุกประการ
.
2. สถานะทางการเงินของไทย ยังอยู่ในระดับดี ซึ่งธนาคารโลกและกองทุนการเงินระหว่างประเทศประเมินไว้ มีแต่หนี้ที่ทําให้เกิดมูลค่าเพื่ออนาคต
.
3. การใช้จ่ายเงิน หรือ กู้เงิน ทําเท่าที่จําเป็น โดยเฉพาะใช้จ่ายกับสถานการณ์โควิด-19 ซึ่งมีประชาชนได้ประโยชน์ 30 - 40 ล้านคน ส่วนที่ตั้งข้อสังเกตว่ามีการเอื้อประโยชน์ มีเงินทอน ขอให้หาข้อมูลมายืนยัน รัฐบาลยินยอมให้ตรวจสอบ
.
4. กรณี นายกฯ Work From Home เนื่องจากมีคนใกล้ชิดติด หมอสั่งให้ทํางานที่บ้าน 14 วัน แต่มีการประชุมระบบทางไกลจากทําเนียบรัฐบาลเกือบทุกวัน
.
5. นายกฯ ขอให้ทุกคนช่วยกันไม่ทําให้บ้านเมืองเสียหาย ทุกอย่างเป็นไปตามกระบวนการยุติธรรม การทําหน้าที่ของฝ่ายนิติบัญญัติ และตุลาการ นายกฯ ไม่สามารถก้าวล่วงได้ ส่วนการควบคุมการชุมนุม ยืนยันว่า ไม่มีการสั่งให้ใช้อาวุธจริงกับประชาชน
.
อ่านเพิ่มเติม คลิกhttps://www.thaigov.go.th/news/contents/details/45368
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม นำข้อห่วงใยนายกรัฐมนตรีกำหนดมาตรการดูแลความปลอดภัยทางน้ำช่วงเทศกาลปีใหม่ พร้อมคุมเข้มการแพร่ระบาด COVID-19
วันพฤหัสบดีที่ 16 ธันวาคม 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม นําข้อห่วงใยนายกรัฐมนตรีกําหนดมาตรการดูแลความปลอดภัยทางน้ําช่วงเทศกาลปีใหม่ พร้อมคุมเข้มการแพร่ระบาด COVID-19
...
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เปิดเผยว่า พลเอกประยุทธ์ จันทร์โอชา นายกรัฐมนตรีและ รมว.กลาโหม มีความเป็นห่วงประชาชนในช่วงเทศกาลปีใหม่และได้สั่งการให้ทุกหน่วยงานที่เกี่ยวข้องคุมเข้มการเดินทาง โดยเฉพาะระบบขนส่งสาธารณะให้มีความปลอดภัยและเป็นไปตามมาตรการควบคุมการแพร่ระบาด COVID-19
จึงได้สั่งการให้กรมเจ้าท่าบูรณาการร่วมกับหน่วยงานภาครัฐและภาคเอกชนจัดทําแผนปฏิบัติมาตรการเพื่อความปลอดภัยและมาตรการป้องกันโรค COVID-19 ช่วงเทศกาลปีใหม่ 2565 ระหว่างวันที่ 29 ธันวาคม 2564 - 4 มกราคม 2565 โดยให้จัดตั้งศูนย์อํานวยการความปลอดภัยทางน้ําทั่วประเทศจํานวน 52 ศูนย์ และศูนย์ควบคุมปฏิบัติการโทรทัศน์วงจรปิด หรือ CCTV ณ กรมเจ้าท่า ตลอด 24 ชั่วโมง รวมทั้งตั้งจุดอํานวยการความสะดวกและประชาสัมพันธ์ จํานวน 79 จุด แบ่งเป็นส่วนกลาง 2 จุด ส่วนภูมิภาค 77 จุด โดยมอบหมายให้สํานักความปลอดภัยฯ กรมเจ้าท่า รับผิดชอบพื้นที่ส่วนกลาง และสํานักงานเจ้าท่าภูมิภาค 1 - 7 และสํานักงานเจ้าท่าภูมิภาคสาขาดูแลรับผิดชอบในส่วนภูมิภาคในการตรวจสภาพความปลอดภัยของเรือโดยสารและท่าเทียบเรือ รวมถึงให้ประสานผู้ประกอบการจัดเตรียมจํานวนเรือให้เพียงพอต่อการเดินทางของประชาชน การตรวจสอบท่าเรือ โป๊ะเรือโดยสารต้องมีความมั่นคงแข็งแรง การจํากัดจํานวนผู้โดยสารในการลงเรือให้เหมาะสม พร้อมจัดเจ้าหน้าที่ประจําจุดตามท่าเรือโดยเฉพาะแหล่งท่องเที่ยวที่สําคัญ เพื่ออํานวยความสะดวกและป้องกันการเกิดอุบัติเหตุควบคู่กับการเข้มงวดมาตรการป้องกันการแพร่ระบาดของโรคติดเชื้อไวรัส COVID-19 ในการตั้งจุดตรวจวัดอุณหภูมิ การสวมใส่หน้ากากอนามัยทุกครั้งที่มีการใช้บริการท่าเรือต่าง ๆ อย่างเคร่งครัดตลอดเวลา
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ห่วงสุขภาพคนไทยช่วงอากาศเปลี่ยนแปลง หลายพื้นที่สัมผัสอากาศหนาว ขอให้ประชาชนดูแลสุขภาพ ระมัดระวังโรคที่มาพร้อมกับอากาศหนาว
วันศุกร์ที่ 3 ธันวาคม 2564
โฆษกรัฐบาลเผย “นายกฯ” ห่วงสุขภาพคนไทยช่วงอากาศเปลี่ยนแปลง หลายพื้นที่สัมผัสอากาศหนาว ขอให้ประชาชนดูแลสุขภาพ ระมัดระวังโรคที่มาพร้อมกับอากาศหนาว
โฆษกรัฐบาลเผย “นายกฯ” ห่วงสุขภาพคนไทยช่วงอากาศเปลี่ยนแปลง หลายพื้นที่สัมผัสอากาศหนาว ขอให้ประชาชนดูแลสุขภาพ ระมัดระวังโรคที่มาพร้อมกับอากาศหนาว ย้ําให้ปฏิบัติตามมาตรการป้องกันฯอย่างเคร่งครัดแม้ไทยยังไม่พบโควิด-19 สายพันธุ์ใหม่
วันที่ 3ธ.ค. 64 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยพี่น้องประชาชนในช่วงอากาศเปลี่ยนแปลง อุณหภูมิลดลงในหลายพื้นที่ หลังกรมอุตุนิยมวิทยาได้ออกประกาศฉบับที่ 1 เรื่อง “อากาศหนาวเย็นบริเวณประเทศไทยตอนบน” พบว่า ประเทศไทยในช่วงวันที่ 2 – 5 ธันวาคม นี้ ได้รับอิทธิพลจากการเปลี่ยนแปลงของอากาศ บริเวณความกดอากาศสูงหรือมวลอากาศเย็นกําลังค่อนข้างแรงอีกระลอกจากประเทศจีนแผ่ปกคลุมประเทศไทยตอนบน ภาคตะวันออกเฉียงเหนือ ภาคเหนือ ภาคกลาง และภาคตะวันออก อุณหภูมิจะลดลง 3 – 5 องศาเซลเซียส ส่วนบริเวณยอดดอยและยอดภูเขาบริเวณภาคเหนือและภาคตะวันออกเฉียงเหนือมีอากาศหนาวถึงหนาวจัด อุณหภูมิต่ําสุด 3 – 12 องศาเซลเซียส โดยนายกรัฐมนตรีห่วงใยพี่น้องประชาชน ขอให้ดูแลสุขภาพโดยเฉพาะเด็กเล็ก ผู้สูงอายุ และผู้ป่วย ดูแลร่างกายให้อบอุ่น ป้องกันโรคที่มาพร้อมกับอากาศหนาวทั้งโรคไข้หวัดใหญ่ ปอดอักเสบ โดยเฉพาะการแพร่ระบาดของโรคติดเชื้อไวรัสโควิด – 19 ที่ปัจจุบันยังมีการแพร่ระบาดอยู่ในทุกพื้นที่
นายธนกร กล่าวว่า เนื่องจากเข้าสู่เทศกาลปีใหม่คนส่วนใหญ่ใช้โอกาสนี้ในการเดินทางท่องเที่ยวหรือร่วมกิจกรรมสังสรรค์และงานบันเทิงต่างๆ รวมทั้งบางพื้นที่ยังเปิดให้ดื่มสุราภายในร้านได้ อาจทําให้เกิดการแออัดในสถานที่ท่องเที่ยวต่าง ๆ ได้ ซึ่งการเคลื่อนที่ของคนและการรวมกลุ่มจํานวนมาก อาจทําให้มีการแพร่หรือรับเชื้อไวรัสโควิด-19 รวมทั้งโรคอื่นได้ง่ายขึ้น จึงอยากให้ประชาชนดูแลสุขภาพตนเองเพื่อให้ปลอดโรคและปลอดภัยในช่วงท้ายปลายปีนี้ ด้วย
รัฐบาลไทย-ข่าวทำเนียบรัฐบาล-รฟม. ห่วงใย จัดกิจกรรม “มอบกล่องทันใจเติมความสุขให้ประชาชน ครั้งที่ 2”
วันพุธที่ 25 สิงหาคม 2564
รฟม. ห่วงใย จัดกิจกรรม “มอบกล่องทันใจเติมความสุขให้ประชาชน ครั้งที่ 2”
ในวันที่ 23 สิงหาคม 2564 การรถไฟฟ้าขนส่งมวลชนแห่งประเทศไทย (รฟม.) ได้ส่งมอบอาหารกล่องจากร้านอาหารบริเวณแนวสายทางโครงการรถไฟฟ้า รฟม. ที่ได้รับผลกระทบจากสถานการณ์การแพร่ระบาดของเชื้อไวรัส COVID-19
โดยได้มอบอาหารกล่อง จํานวน 1,000 กล่อง เพื่อแจกจ่ายให้แก่ประชาชนที่อยู่บริเวณร้านค้า ทั้งนี้ อาหารกล่องดังกล่าว คัดเลือกมาจากร้านอาหารบริเวณแนวสายทางรถไฟฟ้าในความรับผิดชอบของ รฟม. ดังนี้
- ร้านครัวทองพูน อยู่บริเวณสถานีลาดพร้าว รถไฟฟ้ามหานครสายเฉลิมรัชมงคล (MRT สายสีน้ําเงิน) ใกล้โครงการ The Banyan Tree ลาดพร้าว 15
พิกัดร้าน https://goo.gl/maps/fsMPUZ3VmxrsWBut7
- ร้านก๋วยเตี๋ยวเรือเป็นเอก อยู่บริเวณทางออกที่ 1 สถานีวงศ์สว่าง รถไฟฟ้ามหานครสายฉลองรัชธรรม (MRT สายสีม่วง) อยู่บริเวณ ซอยกรุงเทพ-นนทบุรี 41
พิกัดร้าน https://goo.gl/maps/bJHfVJxZbSrNmZKe6
- ร้าน Meat & Milk อยู่บริเวณสถานีน้อมเกล้า โครงการรถไฟฟ้าสายสีส้ม ช่วง ศูนย์วัฒนธรรมฯ - มีนบุรี (สุวินทวงศ์) ใกล้โรงเรียนเตรียมอุดมศึกษาน้อมเกล้า ติดถนนรามคําแหง
พิกัดร้าน https://goo.gl/maps/UUtU9ybZxqMBr3Ps9
- ร้านโจ๊กอิ่มจัง อยู่บริเวณสถานีบางกะปิ โครงการรถไฟฟ้าสายสีเหลือง ช่วงลาดพร้าว - สําโรง ใกล้แฮปปี้แลนด์ สาย 2 หลังห้างน้อมจิตต์ พิกัดร้าน
https://www.google.com/maps/place/13%C2%B046'06.4%22N+100%C2%B038'35.0%22E/@13.7684444,100.6430556,16z
- ร้านอ้วนผอมเมี่ยงปลาเผา อยู่บริเวณสถานีสนามบินน้ําโครงการรถไฟฟ้าสายสีชมพู ช่วงแคราย - มีนบุรี
พิกัดร้าน https://goo.gl/maps/z6CAmEUF14VE7FJc9
ทั้งนี้ กิจกรรมดังกล่าวเป็นส่วนหนึ่งของกิจกรรมเพื่อสังคม ที่ รฟม. ได้ดําเนินมาอย่างต่อเนื่อง โดยได้จัดขึ้นเป็นครั้งที่ 2 หลังจากครั้งแรก รฟม. ได้สนับสนุนร้านอาหารตามแนวสายทางรถไฟฟ้าเพื่อมอบแก่บุคลากรทางการแพทย์และโรงพยาบาลสนาม จํานวน 8,000 กล่อง และในครั้งนี้ รฟม. ได้ตั้งเป้าหมายที่จะสนับสนุนอาหารจากร้านอาหารตามแนวสายทางรถไฟฟ้าที่ได้รับผลกระทบจากสถานการณ์ COVID-19 ประมาณ 8,000 กล่อง รวมจํานวน 16,000 กล่อง โดยมีระยะเวลาดําเนินกิจกรรมตั้งแต่วันที่ 23 – 30 สิงหาคม 2564
ท่านสามารถติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย
รัฐบาลไทย-ข่าวทำเนียบรัฐบาล-“อนุทิน” เผยเตรียมหารือ ศบค.ชุดใหญ่ ฉีดไฟเซอร์ให้เด็กอายุ 12 ปีขึ้นไป
วันพฤหัสบดีที่ 9 กันยายน 2564
“อนุทิน” เผยเตรียมหารือ ศบค.ชุดใหญ่ ฉีดไฟเซอร์ให้เด็กอายุ 12 ปีขึ้นไป
รองนายกรัฐมนตรีและรัฐมนตรีว่าการกระทรวงสาธารณสุข เผยเตรียมหารือ ศบค.ชุดใหญ่ เพื่อฉีดวัคซีนไฟเซอร์ให้เด็กอายุ 12 ปีขึ้นไป เบื้องต้นแพทย์เป็นผู้พิจารณาหลักเกณฑ์การฉีด พร้อมเร่งฉีดวัคซีนในกลุ่ม 608 เพื่อลดความรุนแรงและเสียชีวิต
รองนายกรัฐมนตรีและรัฐมนตรีว่าการกระทรวงสาธารณสุข เผยเตรียมหารือ ศบค.ชุดใหญ่ เพื่อฉีดวัคซีนไฟเซอร์ให้เด็กอายุ 12 ปีขึ้นไป เบื้องต้นแพทย์เป็นผู้พิจารณาหลักเกณฑ์การฉีด พร้อมเร่งฉีดวัคซีนในกลุ่ม 608 เพื่อลดความรุนแรงและเสียชีวิต
วันนี้ (9 กันยายน 2564) ที่สํานักงานปลัดกระทรวงสาธารณสุข กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า ภายหลังรัฐบาลมีมาตรการเปิดกิจกรรม/กิจการ เพื่อขับเคลื่อนเศรษฐกิจ กระทรวงสาธารณสุขยังคงเข้มในการติดตามผู้สัมผัสเสี่ยงสูงเฝ้าระวังอย่างใกล้ชิด ดูแลผู้ป่วยทั้งในโรงพยาบาล สถานที่กักตัวทั้งที่บ้านและชุมชน (HI/CI) และเร่งฉีดวัคซีนโดยเฉพาะในกลุ่มเสี่ยงเพิ่มขึ้นเนื่องจากสถานการณ์ในประเทศไทยขณะนี้แนวโน้มผู้ติดเชื้อลดลง แต่จํานวนผู้เสียชีวิตยังสูง โดยเฉพาะกลุ่ม 608 พบอัตราการเสียชีวิตถึงร้อยละ 70-80จึงได้สั่งการให้กรมควบคุมโรคเร่งกระจายวัคซีนในต่างจังหวัด พร้อมกําชับคณะกรรมการโรคติดต่อจังหวัดเน้นฉีดวัคซีนให้กลุ่ม 608 ก่อน
เพื่อลดอัตราการป่วยหนักและเสียชีวิต ส่วนในเขตกทม. ได้ฉีดกลุ่ม 608 เกือบครบ 100% แล้ว
“ขณะนี้วัคซีนมีเข้ามาอย่างต่อเนื่อง ได้มอบนโยบายให้ผู้บริหารสาธารณสุข หาวิธีกระจายวัคซีนครอบคลุมทั่วประเทศ ให้มีการเร่งฉีดอย่างเต็มที่” นายอนุทินกล่าว
นายอนุทิน กล่าวต่อว่า สําหรับการประชุม ศบค.ชุดใหญ่ในวันพรุ่งนี้ กระทรวงสาธารณสุขได้เตรียมเสนอการฉีดวัคซีนไฟเซอร์ในเด็กอายุ 12 ปีขึ้นไป ตามวัตถุประสงค์ในการฉีดเพื่อเป็นการป้องกัน ควบคุมโรคและสร้างภูมิคุ้มกัน ให้สามารถเปิดเรียนได้ตามปกติอย่างปลอดภัย โดยหลักเกณฑ์และเงื่อนไขให้คณะแพทย์เป็นผู้พิจารณา นอกจากนี้ ได้เตรียมหารือฉีดวัคซีนแอสตร้าเซนเนก้าเข็ม 3 ให้กับกลุ่มที่ต้องทํางานสัมผัสกับชาวต่างชาติ/นักท่องเที่ยวที่เข้ามาในประเทศไทย ในโครงการ “ภูเก็ตแซนด์บอกซ์” และเพื่อใช้เป็นเข็มกระตุ้นสําหรับผู้ที่ได้รับซิโนแวคครบ 2 เข็ม คาดจะเริ่มฉีดต้นเดือนตุลาคมนี้ เนื่องจากจะมีวัคซีนเพียงพอ พร้อมยืนยันปลายปีนี้มีวัคซีนเพียงพอสําหรับทุกคน
ส่วนเรื่องการยกเลิก พรก.ฉุกเฉิน นายอนุทินกล่าวว่ายังไม่ทราบเรื่อง และยังไม่มีการหารือในเรื่องนี้ อย่างไรก็ตามกระทรวงสาธารณสุขยังคงทําหน้าที่เฝ้าระวัง ป้องกัน และรักษาผู้ป่วย
************************************** 9 กันยายน 2564
รัฐบาลไทย-ข่าวทำเนียบรัฐบาล-ปลัดสธ. ชื่นชม รพ.ปากช่องนานา พัฒนาศักยภาพให้ประชาชนรับบริการขั้นสูงใกล้บ้าน
วันเสาร์ที่ 18 กันยายน 2564
ปลัดสธ. ชื่นชม รพ.ปากช่องนานา พัฒนาศักยภาพให้ประชาชนรับบริการขั้นสูงใกล้บ้าน
ปลัดกระทรวงสาธารณสุข ติดตามการดําเนินงานโรงพยาบาลปากช่องนานา ชื่นชมการนําเทคโนโลยีพัฒนาบริการควบคู่กับการใส่ใจสิ่งแวดล้อม และได้รับความร่วมมืออย่างดีจากคนในชุมชน ให้ประชาชนได้รับบริการขั้นสูงในโรงพยาบาลใกล้บ้าน
ปลัดกระทรวงสาธารณสุข ติดตามการดําเนินงานโรงพยาบาลปากช่องนานา ชื่นชมการนําเทคโนโลยีพัฒนาบริการควบคู่กับการใส่ใจสิ่งแวดล้อม และได้รับความร่วมมืออย่างดีจากคนในชุมชน ให้ประชาชนได้รับบริการขั้นสูงในโรงพยาบาลใกล้บ้าน
วันนี้ (18 กันยายน 2564) ที่ โรงพยาบาลปากช่องนานา จังหวัดนครราชสีมา นายแพทย์เกียรติภูมิวงศ์รจิต ปลัดกระทรวงสาธารณสุข พร้อมด้วยคณะผู้บริหาร ลงพื้นที่ตรวจเยี่ยมการดําเนินงานพัฒนาศักยภาพของโรงพยาบาลปากช่องนานา โดยนายแพทย์เกียรติภูมิกล่าวว่า กระทรวงสาธารณสุขมีนโยบายให้สถานพยาบาลในสังกัดพัฒนาศักยภาพการให้บริการให้ดีขึ้นอย่างต่อเนื่องโดยคํานึงถึงปัญหาของพื้นที่ ความต้องการของชุมชนบนความร่วมมือของบุคลากรและภาคประชาสังคมในพื้นที่ ซึ่งโรงพยาบาลปากช่องนานา ได้ยึดหลักการ "ใส่ใจสิ่งแวดล้อม เพียบพร้อมทันสมัย ถูกต้องปลอดภัย ประทับใจบริการ" มาใช้ในการพัฒนาจากโรงพยาบาลทั่วไปขนาดเล็ก เป็นโรงพยาบาลทั่วไปขนาดใหญ่ มีแพทย์เชี่ยวชาญครบทุกสาขาหลัก นําเทคโนโลยีมาใช้บริการ
เป็น Smart Hospital บันทึกข้อมูลผู้ป่วยนอกด้วยระบบดิจิทัล พร้อมระบบรักษาความปลอดภัยทางไซเบอร์ ด้านสิ่งแวดล้อมได้มีการปรับภูมิทัศน์ให้ผู้รับบริการรู้สึกผ่อนคลาย และยังติดตั้งหลังคาโซลาเซลล์ ช่วยลดค่าไฟฟ้าได้เดือนละกว่าแสนบาท โดยโรงพยาบาลมีเป้าหมายจะพัฒนาเพื่อเป็นศูนย์โรคหัวใจระดับ 2 ศูนย์ความเป็นเลิศด้านอุบัติเหตุ ศูนย์ผ่าตัดแบบส่องกล้อง และศูนย์แพทย์ศึกษาในอนาคต
นอกจากนี้ ยังเร่งสร้างโรงพยาบาลปากช่องนานา 2 เป็นหน่วยบริการปฐมภูมิขนาดใหญ่ ให้บริการผู้ป่วยนอกครบวงจร มีจุดรับยาแบบDrive thru สําหรับผู้ป่วยที่ตรวจรักษาจากโรงพยาบาลหลักสามารถรับยาได้เพื่อลดความแออัด คาดให้บริการได้ภายในเดือนตุลาคม 2564
นายแพทย์เกียรติภูมิกล่าวต่อว่า ในช่วงการแพร่ระบาดของโควิด 19 โรงพยาบาลปากช่องนานาได้ขยายห้องอณูชีวโมเลกุลทําให้สามารถตรวจหาเชื้อแบบrt-pcr ได้มากขึ้นตรวจไปแล้วกว่า 35,000 ราย รวมทั้งขยายหอผู้ป่วยโควิด 19 และเพิ่มเตียง ICU โควิดเป็น 11 เตียง รองรับผู้ป่วยโควิด 19 ทําให้ตรวจรู้ผลเร็ว ผู้ป่วยได้รับการรักษาเร็ว และควบคุมการระบาดได้ดี
********************************** 18 กันยายน 2564
รัฐบาลไทย-ข่าวทำเนียบรัฐบาล-มาตรการภาษีสนับสนุนเอกชนซื้อชุดตรวจ ATK ให้พนักงาน
วันเสาร์ที่ 18 กันยายน 2564
มาตรการภาษีสนับสนุนเอกชนซื้อชุดตรวจ ATK ให้พนักงาน
วันเสาร์ที่ 18 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบมาตรการภาษีเพื่อสนับสนุนรายจ่ายค่าซื้อชุดตรวจโควิด-19 แบบเร่งด่วน ATK โดยให้บริษัทหรือห้างหุ้นส่วนนิติบุคคลนําค่าชุดตรวจ ATK ที่ซื้อให้พนักงานลูกจ้าง ไปหักเป็นรายจ่ายในการคํานวณกําไรสุทธิเพื่อเสียภาษีเงินได้นิติบุคคล เพิ่มขึ้นร้อยละ 50 หรือ 1.5 เท่า ตั้งแต่วันที่ 14 ก.ย.2564 ซึ่งคณะรัฐมนตรีมีมติเห็นชอบถึงวันที่ 31 มี.ค.2565 เพื่อบรรเทาภาระค่าใช้จ่ายและสนับสนุนให้ผู้ประกอบการปฏิบัติตามแนวทางนโยบายของ ศบค. ในการเพิ่มการตรวจคัดกรองประชาชนโดยเฉพาะกลุ่มแรงงาน รวมถึงเป็นการส่งเสริมมาตรการ Factory Sandbox ภายในสถานประกอบการ ซึ่งเป็นการช่วยป้องกันและลดการแพร่ระบาดโรคโควิด-19 ควบคู่กับการฟื้นฟูเศรษฐกิจของประเทศ
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ประชุมคณะกรรมการดำเนินการคัดเลือกข้าราชการเพื่อเข้าสู่ระบบข้าราชการผู้มีผลสัมฤทธิ์สูง รุ่นที่ ๑๕ และรุ่นที่ ๑๖ ประจำปีงบประมาณ พ.ศ. ๒๕๖๕ ของสำนักงานปลัดกระทรวงย
วันพุธที่ 18 พฤษภาคม 2565
ปลัดกระทรวงยุติธรรม ประชุมคณะกรรมการดําเนินการคัดเลือกข้าราชการเพื่อเข้าสู่ระบบข้าราชการผู้มีผลสัมฤทธิ์สูง รุ่นที่ ๑๕ และรุ่นที่ ๑๖ ประจําปีงบประมาณ พ.ศ. ๒๕๖๕ ของสํานักงานปลัดกระทรวงย
ปลัดกระทรวงยุติธรรม ประชุมคณะกรรมการดําเนินการคัดเลือกข้าราชการเพื่อเข้าสู่ระบบข้าราชการผู้มีผลสัมฤทธิ์สูง รุ่นที่ ๑๕ และรุ่นที่ ๑๖ ประจําปีงบประมาณ พ.ศ. ๒๕๖๕ ของสํานักงานปลัดกระทรวงยุติธรรมครั้งที่ ๑/๒๕๖๕
ในวันพุธที่ ๑๘ พฤษภาคม ๒๕๖๕ เวลา ๑๓.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการดําเนินการคัดเลือกข้าราชการเพื่อเข้าสู่ระบบข้าราชการผู้มีผลสัมฤทธิ์สูง รุ่นที่ ๑๕ และรุ่นที่ ๑๖ ประจําปีงบประมาณ พ.ศ. ๒๕๖๕ ของสํานักงานปลัดกระทรวงยุติธรรม ครั้งที่ ๑/๒๕๖๕ โดยมีคณะกรรมการฯ เข้าร่วม ณ ห้องประชุม ๑๑ - ๐๔ ชั้น ๑๑ อาคารกระทรวงยุติธรรม
โดยที่ประชุมได้พิจารณาการประเมินผลการพัฒนางาน สร้างสรรค์ผลงานรายบุคคล ของข้าราชการผู้มีผลสัมฤทธิ์สูง รุ่นที่ ๑๕ และ รุ่นที่ ๑๖ ตามหลักเกณฑ์ที่ ก.พ. กําหนด
รัฐบาลไทย-ข่าวทำเนียบรัฐบาล-ดีอีเอส ปฏิบัติตามมาตราการป้องกันและเฝ้าระวังโควิด – 19 จัดตรวจ ATK ให้กับบุคลากรและเจ้าหน้าที่
วันพุธที่ 19 มกราคม 2565
ดีอีเอส ปฏิบัติตามมาตราการป้องกันและเฝ้าระวังโควิด – 19 จัดตรวจ ATK ให้กับบุคลากรและเจ้าหน้าที่
ดีอีเอส ปฏิบัติตามมาตราการป้องกันและเฝ้าระวังโควิด – 19 จัดตรวจ ATK ให้กับบุคลากรและเจ้าหน้าที่
เมื่อวันที่19มกราคม2565สํานักงานปลัดกระทรวงดิจิทัลเพื่อเศรษฐกิจและสังคมโดยนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมพร้อมคณะผู้บริหารฯได้ดําเนินการจัดตรวจAntigen Test Kit (ATK)ให้กับบุคลากรและเจ้าหน้าที่ของสํานักงานปลัดกระทรวงดิจิทัลเพื่อเศรษฐกิจและสังคมและสํานักงานรัฐมนตรีสํานักงานสถิติแห่งชาติสํานักงานคคณะกรรมการดิจิทัลเพื่อเศรษฐกิจและสังคมแห่งชาติโดยได้รับความอนุเคราะห์จากบริษัททีเอ็นเอชสหคลีนิคในการตรวจหาเชื้อไวรัสโคโรนา2019ณห้องประชุม802ชั้น8สํานักงานปลัดกระทรวงดิจิทัลเพื่อเศรษฐกิจและสังคมโดยมีเจ้าหน้าที่และพนักงานให้ความสนใจเข้ารับการตรวจATKจํานวนมากทั้งนี้เพื่อให้เป็นตามมาตรการป้องกันและเฝ้าระวังโรคติดต่ออันตรายกรณีโรคติดเชื้อไวรัสโคโรนา2019หรือโควิด– 19 (Coronavirus Disease 2019) (Covid - 19)
***************
รัฐบาลไทย-ข่าวทำเนียบรัฐบาล-โฆษกรัฐบาล เผย “นายกฯ” ปลื้ม “อาคารศาลาไทย” คว้ารางวัลขวัญใจมหาชน Honorable mention ประเภท EDITOR'S CHOICE AWARD จากนิตยสาร Exhibitor Magazine
วันพฤหัสบดีที่ 17 มีนาคม 2565
โฆษกรัฐบาล เผย “นายกฯ” ปลื้ม “อาคารศาลาไทย” คว้ารางวัลขวัญใจมหาชน Honorable mention ประเภท EDITOR'S CHOICE AWARD จากนิตยสาร Exhibitor Magazine
โฆษกรัฐบาล เผย “นายกฯ” ปลื้ม “อาคารศาลาไทย” คว้ารางวัลขวัญใจมหาชน Honorable mention ประเภท EDITOR'S CHOICE AWARD จากนิตยสาร Exhibitor Magazine
วันที่ 17 มีนาคม 2565 นายธนกร วังบุญคงชนะ โฆษกประจําสํานักนายกรัฐมนตรี เผยข่าวดีว่า อาคารศาลาไทย (Thailand pavilion) ซึ่งจัดแสดงในงานเวิลด์เอ็กซ์โป 2020 ดูไบ (World Expo Dubai 2020) ณ เมืองดูไบ สหรัฐอาหรับเอมิเรตส์ (UAE) ได้รับรางวัลขวัญใจมหาชน Honorable mention ประเภท EDITOR'S CHOICE AWARD 2022 จากนิตยสาร Exhibitor Magazine ซึ่งเป็นนิตยสารชั้นนําด้าน Exhibition จากประเทศสหรัฐอเมริกา เมื่อคืนที่ผ่านมา โดยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมได้รับทราบผลการประกาศรางวัลดังกล่าว ยินดีเป็นอย่างยิ่งกับความสําเร็จในครั้งนี้ ซึ่งเป็นส่วนสําคัญในการผลักดัน Soft Power ของไทยให้เป็นที่รู้จักและได้รับการชื่นชมในระดับนานาชาติ สร้างชื่อเสียงให้กับประเทศไทยในเวทีระดับโลก
โฆษกรัฐบาลกล่าวว่า อาคารศาลาไทย จัดแสดงภายในงาน World Expo Dubai 2020 ตั้งแต่วันที่ 1 ตุลาคม 2564 - 31 มีนาคม 2565 ด้วยการออกแบบที่นําเสนอเสน่ห์ของไทย (Thai Hospitality) มาร้อยเรียงอยู่ในทุกองค์ประกอบ นําเสนอด้วย เอกลักษณ์วัฒนธรรมไทย และศักยภาพด้านต่าง ๆ ของประเทศบนเวทีโลก ภายใต้แนวคิด “การขับเคลื่อนสู่อนาคต” (Mobility for the Future) รวมทั้งนําเสนอนโยบายการขับเคลื่อนประเทศด้วยนวัตกรรม และเป็นความร่วมมือจากหน่วยงานภาครัฐและเอกชน ทั้งนี้ อาคารศาลาไทยได้รับความนิยมตั้งแต่เริ่มช่วงจัดแสดง โดยมีผู้เข้าชมอาคาร 1 แสนคน ภายในเวลาเพียง 2 สัปดาห์กว่า และมีแนวโน้มเพิ่มสูงขึ้นอย่างต่อเนื่อง
“นายกฯ ชื่นชม และขอบคุณหน่วยงานที่เกี่ยวข้องทุกภาคส่วนทั้งภาครัฐและภาคเอกชน ที่บูรณาการการทํางานร่วมกันอย่างแข็งขัน ถ่ายทอดเอกลักษณ์วัฒนธรรมไทยให้เป็นที่รู้จักของทั่วโลก ซึ่งสามารถนํามาต่อยอดให้มีส่วนสําคัญกับการพัฒนาเศรษฐกิจไทย โดยเฉพาะภาคการท่องเที่ยว การค้า และการลงทุน รวมทั้งได้สร้างความประทับใจในอัตลักษณ์ความเป็นไทย ดึงดูดนักท่องเที่ยวจากทั่วโลก สร้างความเชื่อมั่นต่อนักลงทุน ผ่านการนําเสนอศักยภาพความพร้อมของประเทศไทย ทั้งนี้ นายกฯ เน้นย้ําให้หน่วยงานที่เกี่ยวข้องต่อยอดความสําเร็จดังกล่าว ผลักดัน Soft Power ของไทย ให้เป็นที่รู้จักและสร้างชื่อเสียงในระดับโลกมากขึ้น”
รัฐบาลไทย-ข่าวทำเนียบรัฐบาล-ครม. อนุมัติงบกลางกว่า 2,900 ล้านบาท พัฒนาเศรษฐกิจฐานราก 1,766 โครงการใน 10 จังหวัด พร้อมขยายเพิ่ม 14 จังหวัด
วันพฤหัสบดีที่ 9 กันยายน 2564
ครม. อนุมัติงบกลางกว่า 2,900 ล้านบาท พัฒนาเศรษฐกิจฐานราก 1,766 โครงการใน 10 จังหวัด พร้อมขยายเพิ่ม 14 จังหวัด
....
ที่ประชุม ครม. (7 ก.ย. 64) อนุมัติงบกลางรายการเงินสํารองจ่ายเพื่อกรณีฉุกเฉินหรือจําเป็นประจําปีงบประมาณ 2564 เพื่อดําเนินโครงการพัฒนาและเสริมสร้างความเข้มแข็งของเศรษฐกิจฐานราก ครั้งที่ 3 จํานวน 1,766 โครงการ วงเงินรวม 2,909 ล้านบาท
.
ระยะเวลาโครงการฯ ตั้งแต่เดือน ส.ค. - ธ.ค. 2564 ใน 10 จังหวัด ได้แก่ แพร่ พิษณุโลก ตาก สุโขทัย ร้อยเอ็ด สุรินทร์ อํานาจเจริญ อยุธยา ปราจีนบุรี และสระแก้ว คาดว่าจะทําให้เกิดการจ้างงานจํานวน 29,765 คน และมีผู้ได้รับประโยชน์ราว 3.54 ล้านคน
.
ในการประชุมคราวนี้ ยังได้เห็นชอบในหลักการสําหรับดําเนินโครงการฯ ครั้งที่ 4 จํานวน 1,434 โครงการ วงเงินรวม 3,753 ล้านบาท ใน 14 จังหวัด ได้แก่ พะเยา น่าน อุตรดิตถ์ เลย นครพนม บุรีรัมย์ อุบลราชธานี ศรีสะเกษ ลพบุรี อ่างทอง สมุทรสงคราม สมุทรสาคร นครนายก และยะลาทั้งนี้ หน่วยงานที่เกี่ยวข้องจะได้จัดทํารายละเอียดอีกครั้ง เพื่อเสนอขอรับงบประมาณจาก ครม. ต่อไป
.
อ่านเพิ่มเติม คลิกhttps://www.thaigov.go.th/news/contents/details/45595
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาล เผย นายก”พอใจ"คนละครึ่ง/ยิ่งใช้ยิ่งได้" รัฐร่วมจ่าย ลดภาระประชาชนใช้สอยช่วงปีใหม่ ยอดสะสม 2.2 แสนล้านบาท ผู้มีสิทธิสามารถใช้จ่ายถึง 31 ธันวาคมนี้
วันเสาร์ที่ 11 ธันวาคม 2564
โฆษกรัฐบาล เผย นายก”พอใจ"คนละครึ่ง/ยิ่งใช้ยิ่งได้" รัฐร่วมจ่าย ลดภาระประชาชนใช้สอยช่วงปีใหม่  ยอดสะสม 2.2 แสนล้านบาท ผู้มีสิทธิสามารถใช้จ่ายถึง 31 ธันวาคมนี้
โฆษกรัฐบาล เผย นายก”พอใจ"คนละครึ่ง/ยิ่งใช้ยิ่งได้" รัฐร่วมจ่าย ลดภาระประชาชนใช้สอยช่วงปีใหม่  ยอดสะสม 2.2 แสนล้านบาท ผู้มีสิทธิสามารถใช้จ่ายถึง 31 ธันวาคมนี้
วันนี้ (11 ธ.ค. 2564) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจมาตรการใช้จ่ายลดค่าครองชีพจากการแพร่ระบาดของโควิด-19 ของรัฐ โดยเฉพาะโครงการคนละครึ่งและยิ่งใช้ยิ่งได้ ที่รัฐบาลมีการเพิ่มวงเงินสนับสนุนในการช่วยลดภาระในการจับจ่ายใช้สอยในชีวิตประจําวันของประชาชน ช่วยกระตุ้นเศรษฐกิจ ทั้ง 4 โครงการ ได้แก่ โครงการคนละครึ่ง เฟส 3 โครงการยิ่งใช้ยิ่งได้ รวมทั้งเพิ่มกําลังซื้อในบัตรสวัสดิการแห่งรัฐ และโครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ โดยความคืบหน้า (ข้อมูล ณ วันที่ 9 ธ.ค. 64)
ผู้ใช้สิทธิสะสมรวม 41.38 ล้านคน ยอดใช้จ่าย สะสมรวม 223,827.2 ล้านบาท แบ่งเป็น 1)โครงการคนละครึ่ง เฟส 3 มีผู้ใช้สิทธิสะสม 26.27 ล้านคน ยอดใช้จ่ายสะสม 194,852.2 ล้านบาท แบ่งเป็นส่วนที่ประชาชนจ่ายสะสม 99,062.5 ล้านบาท และรัฐร่วมจ่ายสะสม 95,789.7 ล้านบาท 2) โครงการยิ่งใช้ยิ่งได้ มีผู้ใช้สิทธิสะสม 91,952 คน ยอดใช้จ่ายส่วนประชาชนสะสม 3,764 ล้านบาท และยอดใช้จ่ายด้วย e-voucher สะสม 241.8 ล้านบาท 3) โครงการเพิ่มกําลังซื้อให้แก่ผู้มีบัตรสวัสดิการแห่งรัฐ มีผู้ใช้สิทธิสะสม 13.55 ล้านคน ยอดใช้จ่ายสะสม 22,933.8 ล้านบาท และ4) โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ มีผู้ใช้สิทธิสะสม 1.47 ล้านคน ยอดใช้จ่ายสะสม 2,035.4 ล้านบาท
ทั้งนี้ ในส่วนของผู้ประกอบการร้านอาหารและเครื่องดื่มในโครงการคนละครึ่ง ระยะที่ 3 และโครงการยิ่งใช้ยิ่งได้ ที่ขายอาหารและเครื่องดื่มผ่านผู้ให้บริการฟู้ดเดลิเวอรี่แพลตฟอร์ม ล่าสุด มีจํานวนกว่า 80,000 ราย ประชาชนสามารถใช้จ่ายในโครงการฯ ได้จนถึงวันที่ 31 ธันวาคม 2564
“นายกรัฐมนตรี พอใจภาพรวมเศรษฐกิจช่วงปลายปี กระแสการใช้จ่ายคึกคึก เศรษฐกิจทยอยฟื้นตัวหลังจากรัฐบาลมีการผ่อนคลายและมาตรการเปิดประเทศ สถานการณ์การแพร่ระบาดในภาพรวมเป็นไปในทิศทางที่ดีขึ้น และคนไทยได้รับการฉีดวัคซีนกว่า 50% รวมทั้งสถานประกอบการต่างๆ ส่วนใหญ่ได้รับมาตรฐานความปลอดภัยด้านสุขอนามัย เชื่อว่าคนไทยจะออกออกเดินทางท่องเที่ยวในประเทศและมีการใช้จ่ายเพิ่มขึ้นโดยเฉพาะช่วงเทศกาลปีใหม่ ทั้งนี้ ประชาชนที่ลงทะเบียน "คนละครึ่ง เฟส 3 และยิ่งใช้ยิ่งได้" ไว้ สามารถใช้สิทธิได้ถึงวันที่ 31 ธันวาคม นี้ เชื่อมั่นว่าโครงการดังกล่าว จะสามารถช่วยลดภาระค่าใช้จ่ายให้กับพี่น้องประชาชนและสร้างเม็ดเงินสะพัดในระบบเศรษฐกิจช่วงปลายดีได้เป็นอย่างดี” โฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-สธ. กำหนดกลยุทธ์ 5 Smart เปิดประเทศปลอดภัย
วันพุธที่ 10 พฤศจิกายน 2564
สธ. กําหนดกลยุทธ์ 5 Smart เปิดประเทศปลอดภัย
ปลัดกระทรวงสาธารณสุข ใช้กลยุทธ์ 5 Smart รองรับการเปิดประเทศสร้างความเชื่อมั่นด้านสุขภาพให้ประชาชนใช้ชีวิตวิถีใหม่ โดยประสานกับหน่วยงานทั้งภาครัฐ ภาคเอกชน และภาคประชาชน ให้เกิดการขับเคลื่อนด้านเศรษฐกิจ ควบคู่กับการเปิดประเทศอย่างปลอดภัย
ปลัดกระทรวงสาธารณสุข ใช้กลยุทธ์ 5Smart รองรับการเปิดประเทศสร้างความเชื่อมั่นด้านสุขภาพให้ประชาชนใช้ชีวิตวิถีใหม่ โดยประสานกับหน่วยงานทั้งภาครัฐ ภาคเอกชน และภาคประชาชน ให้เกิดการขับเคลื่อนด้านเศรษฐกิจ ควบคู่กับการเปิดประเทศอย่างปลอดภัย
วันนี้ (10 พฤศจิกายน 2564) ที่ โรงแรม แกรนด์ริชมอนด์ นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวในการประชุมเชิงปฏิบัติการเตรียมความพร้อมการเปิดประเทศว่า กระทรวงสาธารณสุขได้เตรียมมาตรการสนับสนุนนโยบายรัฐบาลในการเปิดประเทศรับนักท่องเที่ยว เมื่อวันที่ 1 พฤศจิกายน เป็นต้นมา ซึ่งในอนาคตจะมีการเปิดพื้นที่ต่าง ๆ เพิ่มมากขึ้น เพื่อให้ทุกภาคส่วนกลับมาใช้ชีวิตแบบNew Normal โดยเร็วโดยกระทรวงสาธารณสุขจะเป็นผู้ประสานการเชื่อมต่อระหว่างหน่วยงานภาครัฐ เช่น กระทรวงการต่างประเทศ กระทรวงการท่องเที่ยวและกีฬา ภาคเอกชน และภาคประชาชน ให้เกิดการขับเคลื่อนด้านเศรษฐกิจ ควบคู่กับการเปิดประเทศอย่างปลอดภัย โดยมีเป้าหมาย เพื่อสร้างความเชื่อมั่นในการใช้ชีวิตวิถีใหม่New Normal,สร้างความเชื่อมั่นด้านสุขภาพ ลดการเสียชีวิตจากโรคโควิด19, ฟื้นฟูเศรษฐกิจของประเทศให้ฟื้นตัว และเสริมสร้างสังคมและวัฒนธรรม โดยปฏิบัติตามมาตรการ ป้องกันและควบคุมโรคแบบครอบจักรวาลUniversal Prevention
นายแพทย์เกียรติภูมิ กล่าวต่อว่า เพื่อให้การดําเนินงานบรรลุตามเป้าหมายได้กําหนดกลยุทธ์ 5Smartประกอบด้วย 1.การเปิดประเทศอย่างปลอดภัย (smart Reopening) 2.มุ่งเน้นเฝ้าระวังป้องกันควบคุมโรคในกลุ่มเสี่ยง/เปราะบาง พื้นที่เสี่ยง กิจกรรมเสี่ยง และกิจการเสี่ยง (Smart Control ) 3.การยกระดับความพร้อมด้านการแพทย์และสาธารณสุข (Smart Health Preparedness) 4.การพัฒนาระบบข้อมูลเทคโนโลยีสารสนเทศ และการสื่อสารความเสี่ยง (Smart Information Technology and Communication) 5.การสร้างกลไกการบริหารจัดการแบบบูรณาการ(Smart Mechanism and Participation) วัดความสําเร็จได้จาก 1. ประชาชนร่วมมือร่วมใจใช้ชีวิตและดําเนินกิจกรรม/กิจการ ภายใต้มาตรการควบคุมโรค 2.ประชาชนในประเทศได้รับวัคซีนโควิด 19 ครบตามเกณฑ์ 70%ภายใน ปี2564 3.ทุกจังหวัดสามารถควบคุมสถานการณ์โควิด 19 ให้สงบตามแนวทางที่กําหนด 4.มีผู้ป่วยโควิด 19อาการรุนแรงครองเตียงในโรงพยาบาลไม่เกิน 60 - 80% 5.อัตราเติบโต GDP เพิ่มขึ้น 6.ประชาชนมีความรู้เกี่ยวกับเรื่องโควิด 19 ถึง 80% และปฏิบัติตามมาตรการ Universal Prevention โดยขับเคลื่อนพร้อมกับมาตรการหลักกระทรวงสาธารณสุข คือ V: Vaccine ทุกภาคส่วนร่วมมือกันนําประชาชนเข้ารับการฉีดวัคซีนให้ได้มากที่สุดเพื่อสร้างความปลอดภัย U: Universal Prevention ป้องกันตัวเองตลอดเวลา C : Covid Free Setting สถานที่บริการมีความพร้อม ผู้ให้บริการฉีดวัคซีนครบ และ A: ATK เพื่อเฝ้าระวังและตรวจหาเชื้อในกลุ่มเสี่ยง
******************************10 พฤศจิกายน 2564
**************************************
รัฐบาลไทย-ข่าวทำเนียบรัฐบาล-สธ. เผย การยกระดับมาตรการควบคุมโรคให้รอมติ ศบค. วันพรุ่งนี้
วันพฤหัสบดีที่ 8 กรกฎาคม 2564
สธ. เผย การยกระดับมาตรการควบคุมโรคให้รอมติ ศบค. วันพรุ่งนี้
รองนายกรัฐมนตรีและรัฐมนตรีว่าการกระทรวงสาธารณสุข เผยการยกระดับมาตรการป้องกันควบคุมโรคโควิด 19 ต้องรอมติจาก ศบค. ในวันพรุ่งนี้ ในส่วนสาธารณสุขได้จัดทําแนวทางข้อเสนอตามหลักวิชาการทางการแพทย์และตามสถานการณ์ที่เป็นปัจจุบันที่สุด
รองนายกรัฐมนตรีและรัฐมนตรีว่าการกระทรวงสาธารณสุข เผยการยกระดับมาตรการป้องกันควบคุมโรคโควิด 19ต้องรอมติจาก ศบค. ในวันพรุ่งนี้ ในส่วนสาธารณสุขได้จัดทําแนวทางข้อเสนอตามหลักวิชาการทางการแพทย์และตามสถานการณ์ที่เป็นปัจจุบันที่สุด ด้านการดูแลผู้ติดเชื้อพยายามหาพื้นที่ตั้งโรงพยาบาลสนามเพิ่มเตียงให้มากที่สุดและให้ สพฉ.ใช้เครือข่ายรถกู้ภัยนําผู้ป่วยตกค้างที่บ้านเข้าสู่กระบวนการรักษา
วันนี้ (8 กรกฎาคม 2564) ที่สํานักงานปลัดกระทรวงสาธารณสุข จ.นนทบุรี นายอนุทิน ชาญวีรกูลรองนายกรัฐมนตรีและรัฐมนตรีว่ากากระทรวงสาธารณสุข ให้สัมภาษณ์ว่า กระทรวงสาธารณสุขได้มีการประชุมEOCกระทรวงสาธารณสุขเพื่อหารือและจัดทําแนวทางยกระดับมาตรการควบคุมโรคโควิด 19 ที่มีนายแพทย์เกียรติภูมิ วงศ์รจิตปลัดกระทรวงสาธารณสุข เป็นประธาน เพื่อเสนอ ศบค. ที่จะมีการประชุมในวันพรุ่งนี้ (9 กรกฎาคม 2564)โดยได้เตรียมข้อเสนอตามหลักวิชาการทางการแพทย์ และตามสถานการณ์ที่เป็นปัจจุบัน อย่างไรก็ตามต้องมีการหารือร่วมจากหลายภาคส่วนที่เกี่ยวข้อง รวมถึงภาคเอกชนด้วย
สําหรับการดูแลผู้ติดเชื้อโควิด 19 ใน กทม. กระทรวงสาธารณสุขได้ประสาน กทม. เพื่อที่จะหาวิธีการต่างๆ ในการแก้ไขปัญหา เช่น การตรวจหาเชื้อด้วยชุดตรวจรู้ผลเร็ว (Rapid Antigen Test) ซึ่งที่ประชุม EOC ให้การเห็นชอบนอกจากนี้ได้พยายามเพิ่มเตียงสําหรับรองรับผู้ป่วยให้ได้มากที่สุด โดยให้กรมสนับสนุนบริการสุขภาพเร่งออกแบบและหาสถานที่ อาทิ อาคารผู้โดยสารแซทเทิลไลท์ (SAT 1) ในท่าอากาศยานสุวรรณภูมิ ซึ่งกระทรวงคมนาคมให้การสนับสนุนเพื่อจัดทําโรงพยาบาลสนามยกระดับคล้ายกับโรงพยาบาลบุษราคัม ซึ่งจะทําการจัดตั้งโดยเร็วที่สุดรวมถึงให้สถาบันการแพทย์ฉุกเฉินแห่งชาติ ใช้เครือข่ายรถกู้ภัยเร่งประสานพาผู้ป่วยที่ติดค้างที่บ้านเข้าศูนย์แรกรับนิมิบุตรและส่งต่อรักษาตามอาการ เพื่อแบ่งเบาภาระของกทมให้มากที่สุด ที่ผ่านมามีผู้ป่วยหลายคนที่ได้รับการส่งต่อไปยังโรงพยาบาลบุษราคัมเพื่อให้การดูแลรักษา
************************************ 8 กรกฎาคม 2564
รัฐบาลไทย-ข่าวทำเนียบรัฐบาล-​โฆษกรัฐบาล เผย “นายกฯ” เน้นย้ำขอให้กิจการ/ประชาชน ตรวจด้วย ATK เพื่อคัดกรองตนเอง เตรียมแผนรองรับการเปิดการทำงานปกติวันแรก พรุ่งนี้ 4 ม.ค. 65
วันจันทร์ที่ 3 มกราคม 2565
​โฆษกรัฐบาล เผย “นายกฯ” เน้นย้ําขอให้กิจการ/ประชาชน ตรวจด้วย ATK  เพื่อคัดกรองตนเอง เตรียมแผนรองรับการเปิดการทํางานปกติวันแรก พรุ่งนี้ 4 ม.ค. 65
​โฆษกรัฐบาล เผย “นายกฯ” เน้นย้ําขอให้กิจการ/ประชาชน ตรวจด้วย ATK  เพื่อคัดกรองตนเอง เตรียมแผนรองรับการเปิดการทํางานปกติวันแรก พรุ่งนี้ 4 ม.ค. 65
วันนี้ 3 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอความร่วมมือภาครัฐ-เอกชน ร่วมกันควบคุมการแพร่ระบาดโควิด-19 ในวันพรุ่งนี้ สถานที่ราชการ ธนาคาร สถาบันการเงิน  กิจการธุรกิจต่าง ๆจะเปิดให้บริการเป็นวันแรก ขอความร่วมมือให้ทุกสถานประกอบการทุกประเภท หน่วยงานภาครัฐ ภาคเอกชน โรงเรียน สถานที่มีการรวมกลุ่ม ทําการตรวจหรือสุ่มตรวจหาเชื้อโควิด-19 ด้วย ATK เมื่อกลับเข้ามาปฏิบัติงาน หากพบผลเป็นบวก (Positive) ให้แจ้งเจ้าพนักงานควบคุมโรคติดต่อในพื้นที่ทันที
สําหรับรายงานยอดผู้ติดเชื้อโควิด-19 วันที่ 3 มกราคม 2565 พบ ยอดผู้ติดเชื้อโควิด-19 รวม 2,927 ราย จําแนกเป็น ผู้ติดเชื้อใหม่ 2,906 ราย ผู้ป่วยภายในเรือนจํา/ที่ต้องขัง 21 ราย ผู้ป่วยสะสม 2,203,622 ราย (ตั้งแต่ 1 เมษายน) หายป่วยกลับบ้าน 2,903 ราย หายป่วยสะสม 2,150,207 ราย (ตั้งแต่ 1 เมษายน) ผู้ป่วยกําลังรักษา 33,114 ราย และเสียชีวิตเพิ่ม 18 ราย
โฆษกรัฐบาลกล่าวเพิ่มเติมว่า นายกรัฐมนตรีเน้นย้ําทุกภาคส่วนที่เกี่ยวข้องติดตาม ประเมินสถานการณ์การแพร่ระบาดหลังเทศกาลส่งท้ายปีเก่าต้อนรับปีใหม่อย่างใกล้ชิด เตรียมแผนการรองรับล่วงหน้า ให้สามารถรับมือได้อย่างทันท่วงที สําหรับผู้ที่คิดว่าตนเองมีความเสี่ยงสูง ขอให้ปฏิบัติตามมาตรการป้องกัน กักตัว ตรวจ ATK เพื่อลดการติดเชื้อภายในครอบครัว รวมทั้งลดการแพร่ระบาดเชื้อโควิด-19 ออกไปสู่ผู้อื่นด้วย
...................
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ชื่นชมความสำเร็จนักกีฬาไทยหลังปิดฉากศึกซีเกมส์ครั้งที่ 31 อย่างเป็นทางการ
วันอังคารที่ 24 พฤษภาคม 2565
​โฆษกรัฐบาลเผย นายกฯ ชื่นชมความสําเร็จนักกีฬาไทยหลังปิดฉากศึกซีเกมส์ครั้งที่ 31 อย่างเป็นทางการ
ซึ่งไทยได้รับรวม 331 เหรียญ พร้อมขอบคุณนักกีฬาทีมชาติไทย และทุกฝ่ายที่มุ่งมั่นทําหน้าที่ของตนเพื่อประเทศชาติ
วันนี้ (24 พฤษภาคม 2565) นายธนกร วังบุญคงชนะ โฆษกประจําสํานักนายรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมความสําเร็จของทัพนักกีฬาไทยในการแข่งขันกีฬาซีเกมส์ ครั้งที่ 31 ณ สาธารณรัฐสังคมนิยมเวียดนาม ระหว่างวันที่ 12-23 พฤษภาคม 2565 หลังร่วมติดตามและส่งกําลังใจแก่ทุกฝ่ายมาอย่างต่อเนื่อง ซึ่งในปีนี้ประเทศไทยคว้าชัยในหลายกิจกรรมกีฬา กวาดรางวัลไปทั้งสิ้น 331 เหรียญ ประกอบด้วย 92 เหรียญทอง 103 เหรียญเงิน 136 เหรียญทองแดง พร้อมทั้งสร้างประวัติศาสตร์การแข่งขัน ทําสถิติใหม่ในบางประเภทกีฬา ถือเป็นความภาคภูมิใจของชาติในการพัฒนาทรัพยากรบุคคลด้านกีฬา
โฆษกประจําสํานักนายรัฐมนตรี กล่าวว่า พิธีปิดการแข่งขันกีฬาซีเกมส์ ครั้งที่ 31 จัดขึ้นอย่างยิ่งใหญ่ในคืนวันที่ 23 พฤษภาคม 2565 ตั้งแต่เวลา 20.00 น. ที่ผ่านมาตามเวลาประเทศไทย ณ ศูนย์กีฬาในร่ม “ก่วน เหงือ พาเลซ ออฟ แอธเลติกส์” ในกรุงฮานอย โดยในตอนท้ายของพิธีปิดฯ ประเทศเวียดนามได้ส่งมอบการเป็นเจ้าภาพจัดการแข่งขันกีฬาซีเกมส์ ครั้งที่ 32 ในปีหน้าแก่ประเทศกัมพูชา มีกําหนดการระหว่างวันที่ 5-17 พฤษภาคม 2566 ณ กรุงพนมเปญ ซึ่งเบื้องต้นจะบรรจุกีฬาชิงชัย 40 ชนิดด้วยกัน
นายธนกร กล่าวว่า นายกรัฐมนตรีขอบคุณทุกฝ่ายที่เกี่ยวข้องในการร่วมบูรณาการการทํางานเพื่อผลักดันศักยภาพนักกีฬาไทยให้มีการพัฒนาอย่างต่อเนื่อง ซึ่งรัฐบาลพร้อมสนับสนุนการแข่งขันทุกระดับ ทั้งนี้ หากนักกีฬาคนไหนอาจจะไม่ประสบความสําเร็จในการแข่งขันครั้งนี้ ไม่ต้องเสียกําลังใจ ให้ถือว่าทําหน้าที่ดีที่สุดเพื่อประเทศชาติแล้ว โดยนายกฯ ชื่นชมในวินัยในการฝึกซ้อม ความทุ่มเทความพยายามฝึกซ้อมอย่างหนัก อีกทั้งการดึงพรสวรรค์ที่ตนมีมาใช้ให้เกิดประโยชน์สูงสุดแก่ประเทศ สร้างชื่อเสียงในระดับสากล ถือเป็นภาพลักษณ์ด้านกีฬาจากชาวไทยสู่สายตาชาวโลก อีกทั้งถือเป็นแรงบันดาลใจแก่เยาวชนที่มีความสามารถให้กล้าคิด กล้าทํา ใช้เวลาว่างให้เป็นประโยชน์ จึงขอให้ทุกฝ่ายร่วมผลักดันความเป็นเลิศด้านกีฬาเพื่อสร้างทรัพยากรบุคคลที่มีคุณภาพเพื่อประเทศไทยต่อไป
รัฐบาลไทย-ข่าวทำเนียบรัฐบาล-ผู้ว่าฯ สมุทรสงคราม ชวนส่งกำลังใจเชียร์ “ครูกี้” ว่ายน้ำข้ามจังหวัด 20 กม. เทิดพระเกียรติ “สมเด็จพระบรมราชชนนีพันปีหลวง” เนื่องในวันแม่แห่งชาติ 12 สิงหาคม 2565 นี้
วันพุธที่ 10 สิงหาคม 2565
ผู้ว่าฯ สมุทรสงคราม ชวนส่งกําลังใจเชียร์ “ครูกี้” ว่ายน้ําข้ามจังหวัด 20 กม. เทิดพระเกียรติ “สมเด็จพระบรมราชชนนีพันปีหลวง” เนื่องในวันแม่แห่งชาติ 12 สิงหาคม 2565 นี้
ผู้ว่าฯ สมุทรสงคราม ชวนส่งกําลังใจเชียร์ “ครูกี้” ว่ายน้ําข้ามจังหวัด 20 กม. เทิดพระเกียรติ “สมเด็จพระบรมราชชนนีพันปีหลวง” เนื่องในวันแม่แห่งชาติ 12 สิงหาคม 2565 นี้
เมื่อวันที่ 10 สิงหาคม 2565 นายขจร ศรีชวโนทัย ผู้ว่าราชการจังหวัดสมุทรสงคราม เปิดเผยว่า ขอเชิญชาวจังหวัดสมุทรสงคราม ร่วมส่งกําลังใจให้ นางสาววิศรุตา ฟอร์ซอง หรือครูกี้ อดีตผู้ป่วยมะเร็งระยะสุดท้าย ในกิจกรรมว่ายน้ํามาราธอนเดี่ยวระยะไกลจากจังหวัดราชบุรีเข้าสู่จังหวัดสมุทรสงครามเพื่อเทิดพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในวันศุกร์ที่ 12 สิงหาคม 2565 จึงขอเชิญชวนชาวจังหวัดสมุทรสงคราม ร่วมส่งกําลังใจให้ครูกี้ทํากิจกรรมนี้ให้สําเร็จ
ทั้งนี้ กิจกรรม "ว่ายน้ําเดี่ยวข้ามจังหวัดในแม่น้ําแม่กลองมีระยะทาง 20 กิโลเมตรเพื่อเทิดพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง" ดังกล่าวในครั้งนี้ เพื่อสร้างแรงบันดาลใจแด่ผู้ป่วยมะเร็งทั้งประเทศ ซึ่งครูกี้จะเริ่มต้นการว่ายน้ําที่ท่าน้ําหน้าวัดพเนินพลู อําเภอเมืองราชบุรี จังหวัดราชบุรี ในเวลา 06.00 น. ว่ายน้ําตามแม่น้ําแม่กลองมาสิ้นสุดการว่ายน้ําบริเวณท่าน้ํา หน้าที่ว่าการอําเภออัมพวา จังหวัดสมุทรสงคราม เวลาประมาณ 15.00 น.
นายขจร ศรีชวโนทัย ผู้ว่าราชการจังหวัดสมุทรสงครามกล่าวเพิ่มเติมว่า ถือเป็นการว่ายน้ําแสดงเพื่อความจงรักภักดี และสํานึกในพระมหากรุณาธิคุณต่อสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง อันหาที่สุดมิได้ในวันแม่แห่งชาติ 12 สิงหาคม 2565 อีกทั้งยังเป็นการสร้างแรงบันดาลใจให้กับผู้ป่วยมะเร็งทั้งประเทศไทยได้รู้จักเข้าใจการอยู่กับมะเร็งด้วยความเข้าใจ ผาสุกด้วยหลักสาม อ. ด้วยหลักธรรมชาติบําบัด โดยอดีตผู้ป่วยมะเร็งระยะสุดท้ายที่รอดตายมาได้ 12 ปีแล้ว จากหมอบอกจะมีชีวิตได้เพียง 8 เดือนเท่านั้น
นอกจากนั้น ยังเป็นการส่งเสริมการท่องเที่ยวเส้นทางประวัติศาสตร์ทางชลมารคอันยาวนานและสําคัญมากของชาติไทยในปัจจุบัน เส้นทางรบตลอดเส้นทางน้ําจากราชบุรี – สมุทรสงคราม ค่ายบางกุ้ง รวมถึงยังมีนักกีฬาเรือพายทีมชาติไทย ประเภทเรือมังกรอาวุโส ชุดเหรียญทองเอเชี่ยนเกมส์ ยกทีมมาร่วมพายเพื่อแสดงเจตจํานงค์เดียวกัน และนักพายเรือจิตอาสา รวมทั้งกู้ภัยทางน้ํา และเอกชนมาร่วมขบวนกิจกรรมว่ายน้ําเทิดพระเกียรติในครั้งนี้ด้วย
รัฐบาลไทย-ข่าวทำเนียบรัฐบาล-สำนักงานปลัดกระทรวงกลาโหม ร่วมถวายพระพรชัยมงคล เนื่องในวันเฉลิมพระชนมพรรษาสมเด็จพระนางเจ้าฯ พระบรมราชินี ๔๔ พรรษา (๓ มิ.ย.๖๕)
วันพฤหัสบดีที่ 2 มิถุนายน 2565
สํานักงานปลัดกระทรวงกลาโหม ร่วมถวายพระพรชัยมงคล เนื่องในวันเฉลิมพระชนมพรรษาสมเด็จพระนางเจ้าฯ พระบรมราชินี ๔๔ พรรษา (๓ มิ.ย.๖๕)
เช้าวันนี้ ๒ มิ.ย. ๖๕ เวลา ๐๗.๓๐ น. พลเอก วรเกียรติ รัตนานนท์ ปลัดกระทรวงกลาโหม เป็นประธานในการจัดกิจกรรมเฉลิมพระเกียรติเนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี ๔๔ พรรษา (๓ มิ.ย.๖๕)
โดยมีพิธีถวายพระพรชัยมงคล และพิธีเจริญพระพุทธมนต์ พิธีทําบุญตักบาตรพระสงฆ์และสามเณร จํานวน ๔๕ รูป ถวายเป็นพระราชกุศล และพิธีลงนามถวายพระพรชัยมงคล ณ ศาลาว่าการกลาโหม
ทั้งนี้ เพื่อแสดงออกถึงความจงรักภักดี และน้อมสํานึกในพระมหากรุณาธิคุณล้นเกล้าล้นกระหม่อมหาที่สุดมิได้ ที่ใต้ฝ่าละอองธุลีพระบาททรงปฏิบัติพระราชกรณียกิจเคียงคู่ พระบาทสมเด็จพระเจ้าอยู่หัว ทรงตั้งพระราชหฤทัยอันแน่วแน่ในการสืบสาน รักษา และต่อยอด โครงการในพระราชดําริ ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ด้วยการน้อมนําแนวทางพระราชดําริการทรงงานเพื่อบรรเทาความทุกข์ยาก ความเดือดร้อนของประชาชนให้ได้มากที่สุดน้ําพระราชหฤทัยและพระราชจริยวัตรอันงดงาม เป็นที่ประจักษ์แก่เหล่าพสกนิกรชาวไทยทั้งแผ่นดิน
รัฐบาลไทย-ข่าวทำเนียบรัฐบาล-สธ.รับมอบชุดตรวจโควิด 19 ด้วยน้ำลาย และเครื่องให้ออกซิเจนไฮโฟลว์
วันพฤหัสบดีที่ 26 สิงหาคม 2564
สธ.รับมอบชุดตรวจโควิด 19 ด้วยน้ําลาย และเครื่องให้ออกซิเจนไฮโฟลว์
กระทรวงสาธารณสุขรับมอบชุดตรวจโควิด 19 ด้วยน้ําลาย สําหรับตรวจหาเชื้อด้วยตนเอง และเครื่องให้ออกซิเจนอัตราการไหลสูง
วันนี้ (26 สิงหาคม 2564) ที่สํานักงานปลัดกระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วยคณะผู้บริหาร รับมอบชุดตรวจหาแอนติเจนเชื้อโควิด 19 ด้วยน้ําลาย สําหรับตรวจหาเชื้อด้วยตนเอง จํานวน 10,000 ชุด มูลค่า 2,500,00 บาท จากบริษัท บีเจซี บิ๊กซี จํากัด และรับมอบเครื่องให้ออกซิเจนด้วยอัตราการไหลสูง (High Flow Oxygen Therapy) จํานวน 3 เครื่องมูลค่า 600,000 บาท จากบริษัท เอเออร์ต้า เมดิคอล กรุ๊ป เพื่อสนับสนุนการปฏิบัติงานดูแลรักษาผู้ป่วยโควิด 19
นายแพทย์เกียรติภูมิ กล่าวว่า ขณะนี้สถานการณ์การติดเชื้อในประเทศแม้มีแนวโน้มชะลอตัวลง แต่จํานวนผู้ติดเชื้อยังอยู่ในระดับคงตัว กระทรวงสาธารณสุขได้เร่งค้นหาผู้ติดเชื้อเชิงรุกต่อเนื่อง ด้วยชุดตรวจATK ซึ่งต้องใช้จํานวนมาก สําหรับชุดตรวจหาแอนติเจนเชื้อโควิด 19 ด้วยน้ําลายที่ได้รับจากภาคเอกชนในวันนี้ จะช่วยตรวจคัดกรองเบื้องต้น มีมาตรฐาน ทราบผลไว สามารถทดสอบด้วยตนเอง ทําให้คัดแยกผู้ติดเชื้อออกจากชุมชนได้ ลดการแพร่กระจายเชื้อ รวมทั้งได้รับมอบเครื่องให้ออกซิเจนด้วยอัตราการไหลสูง ซึ่งผู้ป่วยโควิดที่มีอาการระยะปานกลาง กว่าร้อยละ 20 ที่รักษาอยู่ในสถานพยาบาลจําเป็นต้องใช้ เพื่อช่วยลดอาการรุนแรง
“กระทรวงสาธารณสุขขอขอบคุณทุกภาคส่วนที่ได้สนับสนุนการดําเนินงานดูแลรักษาผู้ป่วยมาโดยตลอด จะรีบจัดสรรและส่งต่อไปยังสถานพยาบาลในพื้นที่ต่างๆ เพื่อให้เป็นประโยชน์ในการดูแลผู้ป่วยต่อไป”นายแพทย์เกียรติภูมิ กล่าว
******************************* 26 สิงหาคม 2564
รัฐบาลไทย-ข่าวทำเนียบรัฐบาล-ศบค. เคาะเปิดสถานบันเทิง ผับ บาร์ คาราโอเกะ โซนสีเขียว – ฟ้า พร้อมยกเลิก Thailand Pass สำหรับคนไทย เริ่ม 1 มิ.ย. 65
วันศุกร์ที่ 20 พฤษภาคม 2565
ศบค. เคาะเปิดสถานบันเทิง ผับ บาร์ คาราโอเกะ โซนสีเขียว – ฟ้า พร้อมยกเลิก Thailand Pass สําหรับคนไทย เริ่ม 1 มิ.ย. 65
.....
ที่ประชุม ศบค. (20 พ.ค. 65) มีมติปรับพื้นที่สถานการณ์ (โซนสี) ในการควบคุมโรคโควิด-19 เหลือเพียงโซนสีเขียว 14 จังหวัด สีฟ้า 17 จังหวัด และสีเหลือง 46 จังหวัด โดยพื้นที่สีเขียว - ฟ้า สามารถเปิดสถานบันเทิง ผับ บาร์ คาราโอเกะ ฯลฯ ได้ตั้งแต่ 1 มิ.ย. 65 เป็นต้นไป ภายใต้มาตรการ Universal Prevention อย่างเคร่งครัด เช่น ตรวจ ATK ทุก ๆ 7 วัน หรือเมื่อมีอาการ - เสี่ยง ขณะที่ผู้ใช้บริการต้องแสดงหลักฐานการรับวัคซีนครบตามเกณฑ์ (เข็มกระตุ้น)
.
รวมถึงปรับแผนการผ่อนปรนมาตรการเข้าประเทศ เพื่ออํานวยความสะดวกให้นักท่องเที่ยวยิ่งขึ้น โดยชาวต่างชาติยังคงต้องลงทะเบียน Thailand Pass อยู่ แต่กรอกเฉพาะข้อมูลที่จําเป็น ได้แก่ วัคซีน ประกัน และหนังสือเดินทาง (รับ QR code ทันทีหลังลงทะเบียนเสร็จ)
.
สอดคล้องกับการประกาศเปิดประเทศอย่างเต็มรูปแบบของรัฐบาล เพื่อรองรับนักเที่ยว กระตุ้นเศรษฐกิจ ซึ่งในช่วงเดือน ม.ค. – 18 พ.ค. 65 มีนักท่องเที่ยวเดินทางเข้าไทยแล้วกว่า 1 ล้านคน ส่งผลให้ตัวเลขรายได้ในไตรมาสแรกของปี 65 เพิ่มขึ้นกว่าช่วงเดียวกันของปี 64 กว่า 2 พัน% และมีรายได้เพิ่มขึ้นถึง 1.4 พัน%
.
อ่านเพิ่มเติม คลิกhttps://www.thaigov.go.th/news/contents/details/54789
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รฟม. จัดกิจกรรม “ปันน้ำใจสู่สังคม MRTA Sharing” ครั้งที่ 2 ประจำปี 2565
วันจันทร์ที่ 23 พฤษภาคม 2565
รฟม. จัดกิจกรรม “ปันน้ําใจสู่สังคม MRTA Sharing” ครั้งที่ 2 ประจําปี 2565
สนับสนุนเงินและสิ่งของ ให้แก่มูลนิธิสายธารสุขใจ
นายถนอม รัตนเศรษฐ ผู้ช่วยผู้ว่าการ การรถไฟฟ้าขนส่งมวลชนแห่งประเทศไทย กระทรวงคมนาคมเป็นผู้แทนมอบเงินและสิ่งของ ได้แก่ ข้าวสาร อาหารแห้ง ยาสามัญประจําบ้าน อาหารว่างบรรจุกล่อง และของใช้ต่าง ๆ จาก ผู้บริหาร และพนักงาน การรถไฟฟ้าขนส่งมวลชนแห่งประเทศไทย(รฟม.) ผ่านกิจกรรมปันน้ําใจสู่สังคม MRTA Sharing ครั้งที่ 2 ประจําปี 2565 ให้แก่ มูลนิธิสายธารสุขใจ โดยมีนายสุรเดช เจตกรุณา ผู้อํานวยการมูลนิธิเป็นผู้รับมอบ
ทั้งนี้ กิจกรรมปันน้ําสู่ใจสังคม MRTA Sharing จัดขึ้นเพื่อส่งเสริมให้ผู้บริหารและพนักงาน รฟม. ได้มีโอกาสตอบแทนและแบ่งปันให้กับสังคม รู้จักเห็นอกเห็นใจผู้อื่น และเป็นการช่วยเหลือผู้ที่ขาดแคลน ซึ่งเป็นกิจกรรมเพื่อสังคมที่ รฟม. ได้ดําเนินการมาอย่างต่อเนื่อง ติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-ครม. ขยายเวลายกเว้นค่าธรรมเนียมรายปีฯ ให้โรงงานจำพวก 2 และ 3 ทั่วประเทศ ช่วยฟื้นฟูกิจการหลังโควิดคลี่คลาย
วันอาทิตย์ที่ 12 มิถุนายน 2565
ครม. ขยายเวลายกเว้นค่าธรรมเนียมรายปีฯ ให้โรงงานจําพวก 2 และ 3 ทั่วประเทศ ช่วยฟื้นฟูกิจการหลังโควิดคลี่คลาย
.....
ที่ประชุม ครม. (7 มิ.ย. 65) เห็นชอบขยายเวลายกเว้นค่าธรรมเนียมรายปีที่เรียกเก็บตามพระราชบัญญัติโรงงาน ให้แก่ผู้ประกอบกิจการโรงงานจําพวกที่ 2 คือ โรงงานที่มีเครื่องจักรไม่เกิน 50 แรงม้า และมีคนงานไม่เกิน 50 คน และโรงงานจําพวกที่ 3 คือ โรงงานที่มีเครื่องจักรเกินกว่า 50 แรงม้า และมีคนงานเกินกว่า 50 คน ทุกขนาดเป็นเวลา 1 ปี ถือเป็นการยกเว้นค่าธรรมเนียมรายปีให้แก่ผู้ประกอบการต่อเนื่องเป็นปีที่ 3 ที่จะสิ้นสุดการยกเว้นค่าธรรมเนียมฯ ในวันที่ 9 มิ.ย. 65
.
ซึ่งการยกเว้นค่าธรรมเนียมฯ นี้ เป็นหนึ่งในมาตรการให้ความช่วยเหลือแก่ผู้ประกอบกิจการโรงงาน ในการฟื้นฟูกิจการภายหลังสถานการณ์ของโรคโควิด-19 คลี่คลาย เพื่อให้ประกอบกิจการต่อไปได้อย่างต่อเนื่อง โดยให้มีผลบังคับใช้ตั้งแต่วันที่ 10 มิ.ย. 65 - 9 มิ.ย. 66
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ประธานคณะอนุกรรมการ ขับเคลื่อนแก้ไขปัญหาสลากเกินราคา แถลงความคืบหน้างวด 16 มิถุนายน 2565
วันศุกร์ที่ 8 เมษายน 2565
ประธานคณะอนุกรรมการ ขับเคลื่อนแก้ไขปัญหาสลากเกินราคา แถลงความคืบหน้างวด 16 มิถุนายน 2565
ประธานคณะอนุกรรมการ ขับเคลื่อนแก้ไขปัญหาสลากเกินราคา แถลงความคืบหน้างวด 16 มิถุนายน 2565 กระจายจุดสลาก 80 ทั่วประเทศ  ยืนยันการจําหน่ายบนแพลตฟอร์มภาครัฐ ผ่านแอปเป๋าตัง พร้อมดูแลกลุ่มเปราะบางเข้าถึงการขายสลาก ยันไม่มีผลประโยชน์แอบแฝง
วันนี้ (8 เมษายน 2565) เวลา 15.00 น. ที่ห้องประชุม สํานักงาน ก.พ.(เดิม) นายเสกสกล อัตถาวงศ์ ผู้ช่วยรัฐมนตรีประจํานายกรัฐมนตรี ประธานอนุกรรมการขับเคลื่อนการแก้ไขปัญหาการเสนอขายหรือขายสลากกินแบ่งรัฐบาลในราคาเกินกว่าที่กําหนดในสลากกินแบ่งรัฐบาล และประธานคณะทํางานเฉพาะกิจตรวจสอบผู้ค้าสลากกินแบ่งรัฐบาลฯกล่าวต่อผู้สื่อข่าวถึงสาระสําคัญของการประชุมในวันนี้ว่า วาระที่สําคัญ คือการพิจารณาโครงการสลาก 80 ซึ่งเป็นมาตรการที่คณะกรรมการสลากฯ ได้วางแนวทางให้สํานักงานสลากฯ ดําเนินการ โดยจําหน่ายสลากผ่านแอป "เป๋าตัง" และในระยะเวลาอันใกล้ จะมีทั่วประเทศ ภายในงวด 16 มิถุนายน 2565 ทั้งนี้ ผู้ว่าราชการจังหวัด นายอําเภอ และผู้กํากับการสถานีตํารวจในพื้นที่ จะร่วมเป็นผู้ตรวจสอบตัวแทนจําหน่ายต่อไป
นายเสกสกล กล่าวต่อไปอีกว่า ในส่วนของการจําหน่ายผ่านแพลตฟอร์มออนไลน์นั้น สํานักงานสลากฯ ได้พัฒนาช่องทางร่วมกับธนาคารกรุงไทยผ่านแอปเป๋าตัง ซึ่งมีประชาชนใช้งานกว่า 40 ล้านคน เป็นระบบที่ได้มาตรฐาน มีความมั่นคงปลอดภัยทางเทคโนโลยีสารสนเทศ โดยตัวแทนจําหน่ายหรือผู้ซื้อ-จองล่วงหน้าฯ สามารถนํามาฝากขายได้โดยไม่มีค่าใช้จ่ายใดๆ ทั้งสิ้น ในขณะเดียวกันก็สามารถขายเองได้บางส่วนด้วย ช่วยให้เพิ่มโอกาสให้ขายสลากได้มากขึ้น และการควบคุมราคา รวมถึงการตรวจสอบก็สามารถดําเนินการได้อย่างชัดเจน ทั้งนี้ แพลตฟอร์มจําหน่ายสลาก จะเริ่มทดสอบระบบภายในเดือนเมษายน และพฤษภาคม 2565 และจะเริ่มดําเนินการจริงได้เร็วที่สุด งวดวันที่ 16 มิถุนายน 2565 ซึ่งจะเริ่มขายตั้งแต่วันที่ 2 มิถุนายน 2565 เป็นต้นไป สําหรับคนพิการ และกลุ่มเปราะบางจะมีการพัฒนาแอป เพื่อเพิ่มความสะดวกให้เป็นกรณีพิเศษด้วย
สําหรับโครงการลงทะเบียนผู้ซื้อ-จองล่วงหน้าฯ นั้น ในเบื้องต้นสํานักงานสลากฯ ได้มีหนังสือขอความร่วมมือผู้ว่าราชการจังหวัดสํารวจผู้จําหน่ายสลากจริงที่จําหน่ายสลากในพื้นที่ของจังหวัด เพื่อนําข้อมูลมาตรวจสอบเปรียบเทียบกับรายชื่อผู้ลงทะเบียนผู้ซื้อ – จองล่วงหน้าฯ ที่ชุดเฉพาะกิจลงพื้นที่ตรวจสอบ เพื่อให้คนที่ขายสลากจริง แต่ไม่ได้รับโควตาและไม่ได้รับสิทธิ เป็นคนกลุ่มเปราะบาง ที่ต้องดูแลให้เข้ามาสู่ระบบ ทั้งนี้ การคัดกรองจะต้องเป็นไปด้วยความชัดเจน มีความแม่นยํา ให้ได้ผู้ที่ทําอาชีพขายสลากกินแบ่งรัฐบาลตัวจริงที่กําลังขายสลากอยู่ในปัจจุบัน ซึ่งต้องเป็นผู้ขายให้กับผู้บริโภคโดยตรงไม่ใช่การขายส่งหรือลักษณะพ่อค้าคนกลาง
ประธานคณะอนุกรรมการฯ กล่าวต่อไปอีกว่า นอกจากนี้ จะมีการปรับปรุงแก้ไขเนื้อหาสาระในสัญญารับสลากไปจําหน่าย เพื่อเพิ่มสภาพบังคับให้มีความเข้มข้นและเกิดความเกรงกลัวมากขึ้น และหลังจากที่เริ่มจําหน่ายผ่านแพลตฟอร์มของสํานักงานสลากฯประกอบกับการแก้ไขปัญหาในส่วนต่างๆ จะส่งผลให้การบริหารจัดการของสํานักงานสลากฯ เป็นไปด้วยความคล่องตัวมากขึ้น ทั้งในส่วนของค่าใช้จ่ายในการบริหาร และการแก้ไขปัญหาในระยะยาวต่อไป กล่าวในที่สุด